**PREDMET: Tjelesna i zdravstvena kultura**

Boravi na svježem zraku. Kreći se. Razgibavaj se svakodnevno. Preskači uže. Igraj igre loptom. Vozi bicikl. Na ravnoj mekšoj podlozi vježbaj kolut naprijed i nazad.

**PREDMET: Priroda i društvo**

Nastavna jedinica: Moja županija, Moj zavičaj

 - vježbanje i ponavljanje

**Pročitaj zanimljivosti o prirodnoj raznolikosti svoga zavičaja.**

Vrhovi Samoborskog gorja, Plešivice i Japetića omiljena su izletišta. Samoborsko gorje krije i Grgosovu špilju, jednu od najljepših špilja u sjeverozapadnoj Hrvatskoj. Zbog svoje ljepote proglašena je zaštićenim spomenikom prirode. Osim ljepota biljnog i životinjskog svijeta, Žumberak i Samoborsko gorje kriju i čuvaju hrvatsku tradiciju i kulturu.

**ZADATAK:**

1. Pronađi nekoliko zaštićenih biljnih i životinjskih vrsta U Samoborskom i Žumberačkom gorju. Zapiši njihova imena u bilježnicu i nacrtaj ih.

2. Samoborsko i Žumberačko gorje su zaštićena prirodna područja. Pronađi koje godine su proglašeni Parkom prirode.

3. Neki od poznatih vrhova Samoborskog gorja su Japetić (879 m), Plešivica (779m) i Oštrc (752m). U bilježnicu zapiši imena i visine vrhova i izračunaj razliku u visini:

a) Japetića i Plešivice

b) Plešivice i Oštrca

c) Oštrca i Japetića

**PROČITAJ ZANIMLJIVOSTI**

Na život biljaka, životinja i ljudi utječu podneblje i klimatska obilježja kraja. Ljeta su topla, a zime umjereno hladne. Nema izraženijih suših i vlažnih razdoblja. U nizinama ima manje padalina, a temperature zraka su više nego u brežuljkastim područjima.

- najsunčaniji i najtopliji mjesec u godini je srpanj

- najviša izmjerena temperatura izmjerena je 5.srpnja 1950. godine kada je iznosila 40' C

- najhladniji mjesec je siječanj

- najniža temperatura izmjerena je 17. veljače 1956. godine kada je iznosila – 27' C

 - najoblačniji mjesec je prosinac

- najvjetrovitije godišnje doba je proljeće

- najmaglovitije godišnje doba je zima

- godišnje više padalina padne u zapadnim, a manje u istočnim dijelovima Zagrebačke županije

- najdulje se snježni pokrivač zadržao 59 dana, što se dogodilo u zimi 1963./1964. godine

**ZADATAK**

1. Razmisli što se događa u prirodi kada je jako puno padalina, odnosno kada ih je premalo? Napiši kako to utječe na biljni i životinjski svijet.

2. U Velikoj Gorici 2007. godine bila su 134 sunčana dana. Koliko dana nije bilo sunčano? Izračunaj u bilježnicu.

3. Nacrtaj sebe kako se osjećaš za vrijeme sunčanoga, a kako za vrijeme kišnoga dana.

**PREDMET: Vjeronauk**

Radna bilježnica, 1.zadatak str. 33

Na prazne crte dodaj riječi koje nedostaju.

**PREDMET: Hrvatski jezik**

Nastavna jedinica: Buđenje proljeća, Ruža Zubac-Ištuk – interpretacija pjesme

U čitanci na stranici 105 pročitaj pjesmu Buđenje proljeća.

U pisanku prepiši i dopuni što nedostaje:

 Školski rad

Buđenje proljeća

 Ruža Zubac – Ištuk

21.3. – PRVI DAN PROLJEĆA

 Pjesma ima \_\_\_\_\_\_\_\_\_\_\_ kitice.

Tema pjesme je \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_.

Djeca će igrom i pjesmom buditi ptice, ljubičice, šumarke, dugu.

Riječi koje se rimuju: \_\_\_\_\_\_\_\_\_- \_\_\_\_\_\_\_\_,

 \_\_\_\_\_\_\_\_\_ - \_\_\_\_\_\_\_\_,

 \_\_\_\_\_\_\_\_\_ - \_\_\_\_\_\_\_\_,

 \_\_\_\_\_\_\_\_\_ - \_\_\_\_\_\_\_\_.

Napiši 4 proljetne imenice, a zatim svakoj imenici dodaj dva proljetna pridjeva.

Pročitaj najljepšu pjesničku sliku i prikaži je crtežom.

U radnoj bilježnici na str. 93 napiši sastavak. Sam odredi naslov. Istakni uvodni, glavni i završni dio.

**PREDMET: Glazbena kultura**

Nastavna jedina: Proljeću u srcu

U udžbeniku na str. 17 pročitaj tekst pjesme Proljeće u srcu. Poslušaj pjesmu sa svoga CD-a. Usvoji tekst, melodiju i ritam pjesme Proljeće u srcu.

U pisanku zapiši:

 Pjevali smo:

 Proljeće u srcu

- nacrtaj proljetnice iz pjesme